section_heading: Prvi svjetski rat
paragraph_text: Na početku Prvog svjetskog rata Albrecht postaje zapovjednikom 1. gardijske pričuvne divizije koja se nalazila u sastavu 2. armije kojom je na Zapadnom bojištu zapovijedao Karl von Bülow. S 1. gardijskom pričuvnom divizijom sudjeluje u početnim borbama na granici, te nakon toga u opsadi Namura. Početkom rujna divizija je međutim, premještena na Istočno bojište gdje sudjeluje u Prvoj bitci na Mazurskim jezerima. Nakon toga Albrecht s 1. gardijskom pričuvnom divizijom sudjeluje u teškim borbama u Poljskoj oko Ivangoroda i na rijeci Bzuri, te tijekom 1915. u gonjenju ruskih snaga nakon uspješne ofenzive Gorlice-Tarnow. Za uspješno zapovijedanje Albrecht je 22. kolovoza 1915. odlikovan ordenom Pour le Mérite.